દુઃખ એક છૂપી લાગણી છે. જેવી રીતે તમે ગમે તેટલું ધરાઈને કેમ ન ખાધું હોય થોડા કલાકો પછી તમારા પેટની અંદર ભૂખ જાગી જ જતી હોય છે તેમ તમે ગમે તેટલાં સુખી કેમ ન હોવ, દુઃખ તેના પિતરાઈ ભાઈ-બહેન (દુઃખ, ક્રોધ, ગ્લાની, રંજ, નારાજગી, ભય, પશ્ચાતાપ વિગેરે) સાથે કે તેમના વગર ચોરીછૂપીથી તમારી પાસે આવી જ જતું હોય છે. જયારે તમને બઢતી મળે કે તમે ખુશ થઇ જાવ છો અને પછી બીજી જ ક્ષણે કામનું દબાણ વધી જાય છે. તમે જયારે મોટું ઘર ખરીદો ત્યારે તમને પરમ સુખ લાગવા માંડે છે, અને ત્યારબાદ મોટી લોનના લીધે તણાવ વધી જાય છે. કાલે મારી પાસે નોકરી ન હોય તો શું થશે, હું મારા કુટુંબનું પાલન કેવી રીતે કરીશ? એવું લાગે કે જાણે ખુશી તો એક સંદેશવાહક જેવી ન હોય કે જે ફક્ત આવીને એક ખુશીનાં સમાચાર આપીને બસ ચાલી જાય. મને તો એવું લાગ્યું કે ખુશી તો મારી આત્મીય હશે, પરંતુ એ તો એક ગણિકા જેવી નીકળી.